Stīvenidža
Stīvenidža (angļu: Stevenage) ir pilsēta (town) un nemetropoles distrikts ar boro statusu Anglijas dienvidaustrumos, Hārtfordšīras grāfistē. Atrodas grāfistes ziemeļdaļā 17 km no grāfistes centra Hārtfordas un 53 km no valsts galvaspilsētas Londonas centra. Robežojas austrumos ar Austrumhārtfordšīru, bet rietumos — ar Ziemeļhārtfordšīru. Stīvenidža kā pirmā tika izvēlēta par Jauno pilsētu 1946. gadā pieņemtajā Jauno pilsētu likumā.